……. sz. napirend

**ELŐTERJESZTÉS**

**a Képviselő-testület 2016. március 31-i rendes ülésére**

**Tárgy:** Budapest Főváros II. Kerületi Önkormányzat Képviselő-testületének a Közterület-felügyeletének létrehozásáról, szervezetéről és feladatairól szóló 7/2002.(II.21.) önkormányzati rendeletének hatályon kívül helyezése

**Készítette:** ……………………………….

 dr. Mayerné dr. Vágó Eszter

 jegyzői jogi referens

**Egyeztetve:** ……………………………….

 Dankó Virág

 Alpolgármester

**Látta:** ……………………………….

 dr. Szalai Tibor

 Jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat hatályos rendeleteinek naprakész nyilvántartása és azok rendszeres időközönkénti felülvizsgálata a Jegyzői Titkárság feladatát képezi.

**A jogalkotásról szóló 2010. évi CXXX. törvény** 3. §-a értelmében *„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű.”*

**A közterület-felügyeletről szóló 1999. évi LXIII. törvény** 1. § (6) bekezdése alapján a felügyeletnek az önkormányzat rendelete olyan feladatot állapíthat meg, melyet törvény vagy kormányrendelet nem utal más szerv hatáskörébe, míg az 1. § (7) bekezdés akként rendelkezik, hogy *„A képviselő-testület a szervezeti és működési szabályzatában, illetőleg – a szabályzattal együtt elfogadott – hivatali ügyrendben határozhatja meg a felügyelet szervezeti formáját, a felügyelet, illetőleg a felügyelő feladatait.”*

Ezen felülvizsgálat, és a vonatkozó jogszabályok ismeretében megállapításra került, hogy Budapest Főváros II. Kerületi Önkormányzat Képviselő-testületének 10/2011.(III.11.), és 19/2011.(IV.29.) önkormányzati rendeletei, melyek az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet módosításáról szólnak, ezért elegendő indokul és alapul szolgálnak a Budapest Főváros II. Kerületi Önkormányzat Közterület-felügyeletének létrehozásáról, szervezetéről és feladatairól szóló 7/2002.(II.21.) önkormányzati rendelet hatályon kívül helyezésére.

Kérem a Tisztelt Képviselő-testületet az előterjesztés megtárgyalására, és az alábbi rendelet elfogadására.

A Képviselő-testület Magyarország Alaptörvénye 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján jogosult dönteni.

*A rendelet elfogadásához minősített többségű szavazati arány szükséges.*

Budapest, 2016. március 23.

**Dr. Láng Zsolt**

 polgármester

**Budapest Főváros II. Kerületi Önkormányzat** **Képviselő-testületének …./2016.(……) önkormányzati rendelete a Budapest Főváros II. Kerületi Önkormányzat Közterület-felügyeletének létrehozásáról, szervezetéről és feladatairól szóló 7/2002.(II.21.) önkormányzati rendeletének hatályon kívül helyezéséről**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában kapott felhatalmazás alapján a következő rendeletet alkotja.

**1.§**

Hatályát veszti a Budapest Főváros II. Kerületi Önkormányzat Közterület-felügyeletének létrehozásáról, szervezetéről és feladatairól szóló 7/2002.(II.21.) önkormányzati rendelet.

**2.§**

E rendelet 2016. április 1. napján lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**INDOKOLÁS**

**1.§-hoz**

A jogalkotásról szóló 2010. évi CXXX. törvény 3. §-a értelmében *„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű.”* A közterület-felügyeletről szóló 1999. évi LXIII.törvény 1. § (6) bekezdése alapján a felügyeletnek az önkormányzat rendelete olyan feladatot állapíthat meg, melyet törvény vagy kormányrendelet nem utal más szerv hatáskörébe, míg az 1. § (7) bekezdés akként rendelkezik, hogy *„A képviselő-testület a szervezeti és működési szabályzatában, illetőleg – a szabályzattal együtt elfogadott – hivatali ügyrendben határozhatja meg a felügyelet szervezeti formáját, a felügyelet, illetőleg a felügyelő feladatait.”*

Budapest Főváros II. Kerületi Önkormányzat Képviselő-testületének 10/2011.(III.11.), és 19/2011.(IV.29.) önkormányzati rendeletei, melyek az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet módosításáról szólnak, elegendő indokul és alapul szolgálnak a Budapest Főváros II. Kerületi Önkormányzat Közterület-felügyeletének létrehozásáról, szervezetéről és feladatairól szóló 7/2002.(II.21.) önkormányzati rendelet hatályon kívül helyezésére.

**2.§-hoz**

A hatályba léptető rendelkezést tartalmazza.